„Vreau să vă comunic faptul că în după amiaza zilei de 11 august s-a primit o solicitare din partea Direcţiei Generale de Jandarmi a Municipiului Bucureşti şi s-a şi răspuns în sensul că acest demers de a desemna un procuror să facă parte din centrul de comandă mobilă înaintat excede competenţelor profesionale şi deontologiei profesionale. (...) Vă asigur că nu. De la Parchetul Militar Bucureşti nu a fost niciun procuror care să facă parte din centrul mobil de comandă”, a afirmat procurorul Ionel Corbu, citat de Digi24.Ionel Corbu a declarat, totodată, că Jandarmeria nu a înaintat Parchetului Militar niciun document cerut pentru a continua ancheta, subliniind că informațiile sunt esențiale pentru a lămuri participarea ofițerilor la acțiune.„Până la acest moment nu ni s-au comunicat documentele solicitate și vreau să lămuresc că sunt esențiale pentru lămurirea și decelarea anumitor aspecte care sunt în măsură să dovedească participarea punctuală a unor ofițeri și subofițeri pe segmente la dispozitivul constituit”, a spus Ionel Corbu, citat de Mediafax.În ceea ce privește identificarea jandarmilor care au acționat în mod abuziv, procurorul militar a subliniat că sunt modalități specifice pe care colegii lui le cunosc.„Există modalități specifice de identificare, ei au un număr de identificare pe cască. Noi cunoaștem acest lucru. Mai devreme sau mai târziu, îi vom identifica. Ieri am aflat că parte din jandarmi sunt timorați de aceste demersuri judiciare care se efectuează. Vreau să asigur orice cetățean de bună credință că acei jandarmi care au acționat conform prevederilor legale nu se vor afla sub incidență acuzațională, doar acei care și-au depășit cadrul procedural”, a mai spus prim-procurorul.Georgian Enache, purtătorul de cuvânt al Jandarmeriei Capitalei, a declarat luni, pentru MEDIAFAX, că instituția va colabora cu procurorii militari care anchetează intervenția forțelor de ordine la protestul din 10 august, el precizând că vor fi furnizate toate documentele solicitate. „Parchetul Militar este autoritatea competentă să verifice întreg ansamblul acțiunilor Jandarmeriei și noi punem la dispoziția organelor de cercetare toate informațiile, documentele și informațiile de care aceștia au nevoie pentru clarificarea fiecărei situații”, a declarat Georgian Enache, purtătorul de cuvânt al Jandarmeriei Capitalei.